Referat fra klubbmøte i Jarlsberg Rotary Klubb 21.oktober 2026

Fremmøte: 27 medlemmer,1 gjest  - fremmøteprosent: 61%


1. President Thore Sande ønsket medlemmer og gjest velkommen til møtet.

2. Kveldens foredrag var ved politioverbetjent Henning Reif Fosaas ved seksjon for spesiell etterforskning  i Sørøst politidistrikt:  Svenske tilstander i Vestfold?- status i vårt distrikt.

Det var et opplysende og informativt foredrag om det som foregår av kriminelle nettverk i vårt distrikt (27 nettverk) og i Norge (127 nettverk totalt).
Det positive var at vi er langt unna å ha svenske tilstander i Norge. Sverige er i den mest spesielle situasjonen i Europa.
Men det negative er at trusselen fra kriminelle nettverk er stor og økende, og at det ikke er kapasitet til å følge opp alt. Norsk politi anser organisert kriminalitet som en større trussel enn terrorisme og transnasjonale nettverk anses som samfunnstruende.
Det var tross alt beroligende å høre om at det arbeidet som gjøres virker å være godt organisert og med godt samarbeid på tvers av etater.


3. Frans: I neste presidentperiode fyller klubben 50 år, og det skal feires. Medlemmene er oppfordret til å melde seg til en jubileumskomite, og de som har meldt seg er:
Anne, Gunnar, Per-Erik, Frans og Per
Komiteen vil starte arbeidet med et utkast som presenteres for klubben og til videre diskusjon der. Dette er noe hele klubben skal ønske og stå bak.

TRF: Det jobbes med en søknad til distriktet for å få midler til vårt UCare-prosjekt. Søknaden må inneholde en konkret plan om hva midlene skal brukes til. Det har vært møte/kontakt med Lovise og Maurice i UCare om de mange behovene som senteret har. Det jobbes lokalt på senteret i Kenya for å spesifisere behovene som TRF kan ta med i videre arbeid for å  utarbeide søknaden til Distriktet.

4. Vinner av kveldens vinlotteri: Svein Gansum

Per Aas
Sekretær
